Báyìí ni ẹbọra náà sọ bàbá mi kò sì bínú mọ́ òun àti Èṣù-kékeré ki ara wọn, wọn bọ ara wọn lọ́wọ́, olúkúlùkù sì kọjú si ibi tí ó ń lọ, ṣùgbọ́n gẹgẹ bi ìṣẹ̀dálẹ̀ wa, ìjà kì í lọ lásán kí oníjà ma ni ìfarapa rẹ̀ ya, ó sọ oògùn kan pàtàkì nù, ìkòkò tábà rẹ̀ sì dá. Bẹ́ẹ̀ ni Èṣù-kékeré fi ara pa, tí eyín rẹ̀ méjì ká, tí òrùka rẹ̀ kan sọnù, tí ó si fi ẹsẹ̀ dá, tí ó ń rìn bí onísòbìyà kiri. Ifi rẹ̀ si ni ìwọ̀nyí, tí àwọn ọlọ́gbọ́n fi sọ ìjà di májèlé tí wọ́n ń sá fún un lójoojúmọ́, nítorí ìjà kò yẹ ọmọ ènìyàn, òun da bi egungun ẹja pẹ̀lú ọ̀nà ọ̀fun. Ṣùgbọ́n àwọn aṣiwèrè ènìyàn, a máa tanná ògùṣọ̀ òyìnbó, wọn a máa wá ìjà kààkiri òde.
Bayii ni ebora naa so baba mi ko si binu mo oun ati Esu-kekere ki ara won, won bo ara won lowo, olukuluku si koju si ibi ti o n lo, sugbon gege bi isedale wa, ija ki i lo lasan ki onija ma ni ifarapa re ya, o so oogun kan pataki nu, ikoko taba re si da. Bee ni Esu-kekere fi ara pa, ti eyin re meji ka, ti oruka re kan sonu, ti o si fi ese da, ti o n rin bi onisobiya kiri. Ifi re si ni iwonyi, ti awon ologbon fi so ija di majele ti won n sa fun un lojoojumo, nitori ija ko ye omo eniyan, oun da bi egungun eja pelu ona ofun. Sugbon awon asiwere eniyan, a maa tanna oguso oyinbo, won a maa wa ija kaakiri ode.